## Zakon o izmjenama i dopunama Zakona o ustrojstvu i djelokrugu ministarstava i drugih organa državne samouprave

### NN 44/1993 (12.5.1993.), Zakon o izmjenama i dopunama Zakona o ustrojstvu i djelokrugu ministarstava i drugih organa državne samouprave

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## UKAZ

### o proglašenju Zakona o izmjenama i dopunama Zakona o ustrojstvu i djelokrugu ministarstva i drugih organa državne uprave

Proglašavam Zakon o izmjenama i dopunama Zakona o ustrojstvu i djelokrugu
ministarstava i drugih organa državne uprave koji je Zastupnički dom Sabora
Republike Hrvatske donio na sjednici 3. svibnja 1993. godine.

Broj: PA4-28/1-93.

Zagreb, 7. svibnja 1993.

Predsjednik Republike Hrvatske

**dr. Franjo Tuđman, v. r.**

---

## ZAKON

### o izmjenama i dopunama Zakona o ustrojstvu i djelokrugu ministarstava i drugih organa državne uprave

Članak 1.

U Zakonu o ustrojstvu i djelokrugu ministarstava i drugih organa državne
uprave ("Narodne novine", br. 55/92.) u članku 2. stavak 1. mijenja
se i glasi:

"Državna ministarstva ustrojavaju se u upravnim područjima u kojima
poslove državne uprave obavljaju isključivo ministarstva."

Članak 2.

U članku 3. točke 1. i 2. mijenjaju se i glase: "1. Državna ministarstva
su:

1. Ministarstvo obrane,

2. Ministarstvo unutarnjih poslova,

3. Ministarstvo vanjskih poslova,

4. Ministarstvo financija

2. Ministarstva su:

1. Ministarstvo graditeljstva i zaštite okoliša, 2. Ministarstvo gospodarstva,

3. Ministarstvo kulture i prosvjete,

4. Ministarstvo poljoprivrede i šumarstva, 5. Ministarstvo pomorstva,
prometa i veza, 6. Ministarstvo pravosuđa,

7. Ministarstvo uprave,

8. Ministarstvo rada i socijalne skrbi,

9. Miništarstvo turizma

10. Ministarstvo zdravstva

11. Ministarstvo znanosti i tehnologije."

Članak 3.

Podnaslov ispred članka 8. "Ministarstva" briše se. Ispred
članka 9. dodaje se podnaslov "2. Ministarstva".

Članak 4.

U članku 9. stavku 1. riječi: "usklađivanje izgradnje javnih objekata
od posebnog državnog interesa" brišu se.

Članak 5.

U članku 10 riječi: "Ministarstvo industrije, brodogradnje i energetike
zamijenjuju se riječima: "Ministarstvo gospodarstva".

Iza stavka 1. dodaju se stavci 2., 3. i 4. koji glase: "Ministarstvo
gospodarštva obavlja upravne i druge stručne poslove koji se odnosi na
praćenje i prilagođavanje sustava trgovine i trgovinske politike potrebama
razvitka gospodarstva, stanje i pojave na tržištu roba, trgovinskih usluga
te djelovanje mjera gospodarske politike i ukupnih gospodarskih kretanja
na djelovanje tržišta i odnose ponude i potražnje, uključivo vanjskotrgovinske
tijekove i uvjete razmjene; pravni položaj i poslovanje trgovačkih poduzeća
te drugih učesnika tržišnog poslovanja: opskrbljenost tržišta; promicanje
i razvitak trgovine; cijene roba i usluga u zemlji i inozemstvu; sustav
vanjskotrgovinskog poslovanja; sustav zaštite domaće proizvodnje i sustav
poticanja izvoza; obavljanje gospodarskih djelatnosti u inozemstvu: obavljanje
gospodarskih djelatnosti stranih osoba u Republici Hrvatskoj: odobravanje
otvaranja predstavništava stranih osoba: inozemna ulaganja i zajednička
ulaganja sa stranim partnerima; međunarodna suradnja u svezi trgovinske
politike te politike zaštite domaće proizvodnje, robne rezerve; inspekcijske
poslove koji se odnose na tržište i cijene; obavljanje i drugih poslova
koji su mu stavljeni u nadležnost.

U sastavu "Ministarstva gospodarstva je Direkcija za državne robne
rezerve.

Direkcija za državne robne rezerve ima svojstvo pravne osobe."

Članak 6.

U članku 11. stavku 2. iza riječi: "osnovnoškolskog" zarez
se zamjenjuje riječju: "i", a iza riječi: "srednjoškolskog"
riječi: "i visokoškolskog" brišu se.

U stavku 2. točka na kraju stavka briše se i dodaju riječi: "osim
visokog školstva".

Članak 7.

Članak 14. mijenja se i glasi

"Članak 14.

Ministarstvo pravosuđa obavlja upravne i druge stručne poslove koji
se odnose na: ustrojstvo i rad te stručno osposobljavanje i usavršavanje
djelatnika u sudovima, državnim odvjetništvima i organima nadležnim za
vođenje prekršajnog postupka, organima koji izvršavaju kaznene i prekršajne
sankcije i odvjetništvu; medunarodnu pravnu pomoć i druge oblike pravne
pomoći; izvršavanje kaznenih i prekršajnih sankcija; pomilovanje i uvjetne
otpuste: imovinskopravne poslove u svezi eksproprijacije i drugih ograničenja
vlasništva, korištenje građevinskog zemljišta, prava vlasništva na nekretninama,
imovinskopravni dio komasacije i zemljišta, promet zemljišta i zgrada,
imovinskopravni dio agrarnih operacija, uređivanje vlasničkopravnih odnosa,
imovinu stranih državljana; denacionalizaciju; obavljanje i drugih poslova
koji su mu stavljeni u nadležnost.

Ministarstvo pravosuda obavlja i nadzor nad obavljanjem poslova uprave
u organima sudbene vlasti te državnom odvjetništvu i organima za vodenje
prekršajnog postupka

U sastavu Ministarstva pravosuda su Uprava za imovinskopravne poslove.
Uprava za izvršenje kaznenih i prekršajnih sankcija i Zavod za informatizaciju
pravosuda i javne uprave."

Članak 8.

Iza članka 14. dodaje se članak 14a., koji glasi

"Članak 14a.

Ministarstvo uprave obavlja upravne i druge stručne poslove koji se
odnose na ustrojstvo i rad te stručno osposobljavanje i usavršavanje djelatnika
u organima državne uprave i lokalne samouprave i uprave, sustav državne
uprave i lokalne samouprave i uprave, način i sredstva rada te primjenu
suvremenih informatičkih i birotehničkih metoda rada javne uprave i lokalne
samouprave; položaj djelatnika u organima državne uprave; gradanska stanja,
provedbu Zakona o općem upravnom postupku i propisa o uredskom poslovanju,
udruge građana i vjerske zajednice; politički i izborni sustav; javnu upravu;
poslove upravne inspekcije i druge poslove opće uprave te obavljanje i
drugih poslova koji su mu stavljeni u nadležnost.

Ministarstvo uprave obavlja i druge upravne i stručne poslove koji nisu
stavljeni u nadležnost kojem ministarstvu, odnosno drugom organu državne
uprave.

U sastavu Ministarstva uprave je Zavod za javnu upravu."

Članak 9.

U članku 16. stavku 1. riječi: "Ministarstvo turizma i trgovine"
zanljenjuju se riječima: "Ministarstvo turizma", a iza riječi:
"ugostiteljstvo i turističko posredovanje", dodaju se riječi
"stanje i pojave na području turističkih usluga; međunarodnu suradnju
u svezi s turizmom; djelovanje instrumenata gospodarskog sustava i mjera
gospodarske politike na razvoj ponude i pružanje turističkih usluga i poslovanje
poduzeća: pravni položaj turističko-ugostiteljskih poduzeća i uvjete obavljanja
ugostiteljske i turističke djelatnosti; praćenje i analiziranje kvalitete
turističke proizvodnje, ugostiteljskih i turističkih usluga i predlaganje
unapređenja turističke djelatnosti; obavljanje i drugih poslova koji su
mu stavljeni u nadležnost".

Stavci 2., 3. i 4. brišu se.

Članak 10.

U članku 18. stavku 1., 2. i 3. riječi: "Ministarstvo znanosti"
zamjenjuju se riječima: "Miništerstvo znanosti i tehnologije".

Iza stavka 2. dodaje se novi stavak 3., koji glasi:

"Ministarstvo znanosti i tehnologije obavlja i upravne i druge
stručne poslove koji se odnose na ustav i izradu nastavnih planova i programa
visokoškolskog obrazovanja u zemlji inozemstvu te osiguravanje financijskih
i materijalnih uvjeta,za rad i stručno obrazovanje i usavršavanje nastavnika
te inspekcijske poslove visokog školstva".

Stavak 4. briše se, a dosadašnji stavak 3. postaje stavak 4.

Članak 11.

U članku 27. stavku 3. iza riječi: "članka" stavlja se zarez
i dodaju riječi: "osim načelnika Policijske uprave te načelnika Centra
službe za zaštitu ustavnog poretka".

Članak 12.

Danom stupanja na snagu ovoga Zakona prestaje s radom Ministarstvo pravosuda
i uprave.

Članak 13.

Danom stupanja na snagu ovoga Zakona nastavljaju s radom :

- Miništarstvo industrije, brodogradnje i energetike nastavlja s radom
kao Ministarstvo gospodarstva,

- Ministarstvo turizma i trgovine kao Ministarstvo turizma te

- Ministarstvo znanosti kao Ministarstvo znanosti i tehnologije.

Članak 14.

Poslove ministarstava u odgovarajućem dijelu preuzimaju:

- Ministarstvo gospodarstva dio poslova Ministarstva turizma i trgovine,

- Ministarstvo pravosuđa dio poslova Ministarstva pravosuđa i uprave,

- Ministarstvo turizma dio poslova Ministarstva turizma i trgovine,

- Ministarstvo znanosti i tehnologije dio poslova Ministarstva kulture
i prosvjete te

- Ministarstvo uprave dio poslova Ministarstva pravosuđa i uprave.

Članak 15.

Ministarstva koja preuzimaju poslove, odnosno dio poslova drugih ministarstava,
preuzimaju i rasporeduju službenike koji su na dan stupanja na snagu ovoga
Zakona zatečeni na preuzetim poslovima.

Članak 16.

Danom stupanja na snagu ovoga Zakona, opremu, arhivu i drugu dokumentaciju,
sredstva za rad, sredstva fondova i druge stvari ministarstava čiji su
poslovi preuzeti, razmjerno preuzetim poslovima preuzimaju ministarstva,
sukladno promjenama ustrojstva i djelokruga izvršenim ovim Zakonom.

Članak 17.

Nadležni ministri dužni su uskladiti unutarnje ustrojstvo ministarstva
s odredbama ovoga Zakon u roku od 30 dana od dana njegovog stupanja na
snagu,

Članak 18.

U Državnom proračunu Republike Hrvatske za 1993. godinu izvršit će se
odgovarajuće izmjene u okviru sredstava osiguranih za rad ministarstava
i drugih organa državne uprave.

Članak 19.

Pomoćnici ministara i direktori organa u sastavu ministarstava ćije
poslove preuzimaju druga ministarstva stavlja se na raspolaganje danom
stupanja na snagu ovoga Zakona

Ako osobe iz stavka 1. ovog članka u roku od 30 dana od dana stavljanja
na raspolaganje ne budu ponovo imenovane na dužnosti koje su obnašale do
stupanja na snagu ovoga Zakona, odnosno drugu odgovarajuću dužnost, prestaje
im radni odnos, na temelju Zakona o utvrdivanju plaće i drugih primanja
dužnosnika ("Narodne novine", broj 60/92).

Članak 20.

Ovaj Zakon stupa na snagu danom objave u "Narodnim novinama".

Klasa: 023-01/93-01/04

Zagreb, 3. svibnja 1993.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Zakon, NN 44/1993-785
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)